
	Strategická vízia, poslanie a ciele zariadenia
	ZSS Dôstojnosť Horné Štitáre, o.z.



Interný riadiaci akt k štandardom kvality sociálnych služieb
Oblasť I: Procedurálne podmienky – Kritérium 1.1: Účel a obsah poskytovania sociálnej služby

IDENTIFIKAČNÁ TABUĽKA REVÍZIÍ
	Číslo revízie
	Dátum účinnosti
	Dôvod zmeny / Popis revízie
	Schválil (Riaditeľ)

	Pôvodná verzia
	03.01.2023
	Prvé vydanie strategického rámca kvality.
	Mgr. Ľubomíra Palušová

	Revízia č. 1
	12.01.2026
	Komplexná aktualizácia cieľov, spresnenie cieľovej skupiny ŠZ, aktualizácia infraštrukturálnych zámerov, doplnenie pravidiel zapájania strán a revízie.
	Mgr. Ľubomíra Palušová



1. POSLANIE ZSS
Poslaním ZSS Dôstojnosť Horné Štitáre, o.z. je poskytovať odborné, komplexné a humánne sociálne služby v dvoch formách:
· V Zariadení pre seniorov (ZpS) so zameraním na zachovanie samostatnosti, sebestačnosti a dôstojnej staroby prijímateľov.
· V Špecializovanom zariadení (ŠZ) so špecifickým zameraním na klientov s: Parkinsonova choroba, Alzheimerova choroba, pervazívna vývinová porucha, skleróza multiplex, schizofrénia, demencia rôzneho typu etiológie, hluchoslepota, AIDS alebo organický psychosyndróm ťažkého stupňa. Služby poskytujeme prostredníctvom kontinuálne sa vzdelávajúceho odborného personálu, pričom klientov vnímame ako jedinečné osobnosti s ich vlastnými životnými príbehmi a ako rovnocenných partnerov. Naším cieľom je vytvoriť bezpečné a podnetné prostredie s maximálnym priblížením sa prirodzenému domácemu prostrediu, ktoré rešpektuje ich individualitu, chráni ich nezávislosť a ponúka im istotu a pomoc pri postupnej strate sebestačnosti.
2. STRATEGICKÁ VÍZIA
Našou víziou do roku 2027 je vybudovať stabilné, moderne vybavené a vyhľadávané nízkokapacitné zariadenie rodinného typu. Zameriavame sa na neustále zvyšovanie kvality života klientov, modernizáciu interiéru, zabezpečenie ich tepelného a fyzického komfortu a vytvorenie  oázy pokoja s dôrazom na otvorenú komunikáciu s rodinami prijímateľov.
3. STRATEGICKÉ CIELE ZARIADENIA NA OBDOBIE ROKOV 2022 – 2027 (Aktualizované k 12.01.2026)
	Číslo
	Strategický cieľ
	Termín splnenia
	Stav k roku 2026 / Spôsob vyhodnotenia

	1.
	Implementácia podmienok kvality do poskytovaných služieb a ich priebežná aktualizácia podľa legislatívnych zmien.
	Priebežne / 12/2027
	Prebehla revízia č. 1 v januári 2026, zapracované aktuálne metodické postupy.

	2.
	Udržanie systému nastavených štandardov kvality, jeho nepretržité monitorovanie, overovanie v praxi a ročné interné hodnotenie.
	Ročne (k 31.12.)
	Vypracováva sa ročná hodnotiaca správa o plnení štandardov schvaľovaná riaditeľkou.

	3.
	Infraštrukturálne ciele: Modernizácia, obnova prostredia a zvyšovanie bezpečnosti a komfortu prijímateľov: 
• Inštalácia klimatizačných jednotiek na chodby pre zaistenie tepelnej regulácie počas letných horúčav.
• Maľovanie obytných izieb klientov a spoločnej jedálne na zvýšenie hygienického štandardu.
• Revízia, oprava a bezpečná obnova nábytku (skrine, postele).
• Výsadba a revitalizácia vonkajšej zelene pre podporu pobytu klientov na čerstvom vzduchu.
	Do 12/2027
	Priebežné vyhodnocovanie realizácie prác, nákupov a revíznych správ v ročnej správe o činnosti.

	4.
	Vzdelávanie zamestnancov: Udržanie odborných kompetencií a kontinuálne preškoľovanie novonastúpených zamestnancov v inovatívnych konceptoch práce s prijímateľom: 
• v koncepte Validácie podľa Naomi Feil 
• v koncepte Bazálnej stimulácie 
• v koncepte Kinestetickej mobilizácie
	Trvalý cieľ / Priebežne
	Sledovanie prostredníctvom ročného Plánu vzdelávania, certifikátov a prezenčných listín v personálnych spisoch.


4. PRAVIDLÁ REVIZIE A ZAPÁJANIA ZAINTERESOVANÝCH STRÁN
Pravidlá pravidelnej aktualizácie a revízie dokumentu
· 
· Pravidelné hodnotenie: Plnenie cieľov vyhodnocuje riaditeľka 1x ročne (vždy k 31. decembru).
· Komplexná revízia: Celá stratégia a vízia sa kompletne prehodnocuje a aktualizuje každé 3 roky (najbližšia veľká revízia: január 2028).
· Mimoriadna aktualizácia: Dokument sa mení okamžite pri zmene legislatívy, zmene kapacity alebo pri registrácii novej cieľovej skupiny na VÚC.
Ako sa do novelizácie zapájajú zainteresované strany
1. Prijímatelia sociálnej služby (Klienti):
· Cez pravidelné stretnutia Samosprávy obyvateľov (môžu podávať návrhy na nové aktivity).
· Vyjadrením názoru v ročnom prieskume spokojnosti (anonymné dotazníky).
· Využitím Schránky dôvery / pripomienok umiestnenej vo vstupnej chodbe zariadenia (na prízemí).
2. Rodinní príslušníci a blízke osoby:
· Prostredníctvom dotazníkov spokojnosti zasielaných elektronicky alebo poštou 1x ročne.
· Počas neformálnych stretnutí (napr. Deň rodiny) a osobných konzultácií so sociálnym pracovníkom.
· Využitím Schránky dôvery / pripomienok umiestnenej vo vstupnej chodbe zariadenia (na prízemí).
3. Zamestnanci zariadenia:
· Podávaním návrhov na pravidelných pracovných poradách so všetkými pracovníkmi zariadenia.
·  Podávaním návrhov na pravidelných pracovných poradách s vedúcimi pracovníkmi.


V Horných Štitároch, dňa 12.01.2026	       ......................................................
                                                            	            Mgr. Ľubomíra Palušová
                                                                                          riaditeľ zariadenia

